钦定古今图书集成/明伦汇编/闺媛典/第315卷 > 皇清四十八 > 周大柱妻薛氏
## 钦定古今图书集成/明伦汇编/闺媛典/第315卷 > 皇清四十八 > 周大柱妻薛氏

按《邳州志》：“薛氏，周大柱妻。年十七，适大柱。椎布操作，躬亲井臼。归五载，大柱病亡。家单寒，贫苦日甚，氏守贞矢志，百折不回。孀姑杨氏年老卧病，支离床褥，十有馀年。氏左右孝养，极劳无倦。姑没，拮据殡葬，抚孤成立。俱为太学生。康熙十八年奉。”

旨“旌表。”